
ΔΕΛΤΙΟ ΤΥΠΟΥ

Την Πέμπτη 10 Σεπτεμβρίου 2026, η Γενική Γραμματέας του Δ.Σ κ. Στεφανοπούλου Ιωάννα  μαζί με τον Β΄ Αντιπρόεδρο κ. Κολέυρη Παναγιώτη, τον Αναπληρωματικό και τον Αναπληρωματικό Γραμματέα κ. Κεφαλληνό Νικόλαο συναντήθηκαν με τον Πρόεδρο του Λιμενικού Ταμείου κ. Πλέσσα Αναστάσιο. 
Σκοπός της συνάντησης ήταν η παραχώρηση χώρου για τη δημιουργία προσβάσιμης παιδικής χαράς και η βελτίωση της προσβασιμότητας στην οδό Κωνσταντίνου Λομβάρδου. 
Συγκεκριμένα, το Σωματείο ζήτησε από τον κ. Πλέσσα να εξεταστεί η δυνατότητα παραχώρησης προς τον Δήμο του χώρου που λειτουργούσε η πρώην παιδική χαρά, όπισθεν του κινηματογράφου «ΦΩΣΚΟΛΟΣ» με σκοπό τη δημιουργία, από τον Δήμο Ζακύνθου, της πρώτης πλήρως προσβάσιμης και συμπεριληπτικής παιδικής χαράς στη Ζάκυνθο.  Επίσης, το Σωματείο κατέθεσε τις προτάσεις του για ουσιαστικές παρεμβάσεις για τη βελτίωση της προσβασιμότητας κατά μήκος της οδού Κωνσταντίνου Λομβάρδου, με την κατασκευή κατάλληλων ραμπών στα πεζοδρόμια, την αποκατάσταση των σημείων με υψομετρικές διαφορές, την τοποθέτηση οδηγών όδευσης τυφλών, όπου είναι τεχνικά εφικτό, καθώς και την προστασία των ραμπών και των προσβάσιμων διαδρομών και θέσεων στάθμευσης ΑμεΑ από παράνομη στάθμευση ή κατάληψη. 

Η συνάντηση ολοκληρώθηκε με την κατάθεση των αιτημάτων του Σωματείου στον κ. Πλέσσα και εγγράφως.
Με εκτίμηση για το ΔΣ,

Ο Πρόεδρος                                                       Η Γεν. Γραμματέας

Μπενίσης Μάριος                                               Στεφανοπούλου Ιωάννα

